GiliGold/VAD_KnessetCorpus huggingface dataset:
שלי יחימוביץ': יש פה שינוי מרחיק לכת, זה לא פרוצדוראלי כי זה אומר שהדבר שהוא היום יום של עבודת הכנסת שבו, אם חבר נעדר, חבר סיעתו יכול לבוא ולהחליף אותו, הדבר הזה עובר מן העולם.
זאב אלקין: זה רק אם סיעה קיבלה החלטה למנות ממלא מקום קבוע מסיעה אחרת.
רוני בר-און: יש שני מעגלים לאירוע שיש ממלא מקום וחבר, והחבר אינו וממלא המקום נמצא, לא משנה מה הסיעה, ממלא המקום הוא בזכות ראשונה.
רוני בר-און: אנחנו מדברים על המעגל השני שבו שניהם נעדרים ומה שמעניין הוא המקרה ששניהם לא מאותה סיעה אלא סיעה גדולה וסיעה נספחת.
שלי יחימוביץ': המקרה הבעייתי יהיה כשיהיה חבר מאותה סיעה שאינו חבר בוועדה לעומת ממלא המקום הוא חבר בסיעה אחרת והוא כן חבר בוועדה.
אחמד טיבי: ממלא המקום קודם.
שלי יחימוביץ': אתם רוצים להיות אופוזיציה?
שלי יחימוביץ': אתם רוצים שיחליפו אותי בוועדת כספים בקלות רבה על ידי ממלא מקום?
שלי יחימוביץ': אתם לא רוצים.
שלי יחימוביץ': אתם מחלישים את עצמכם.
רוני בר-און: אני מסכים אתך אבל בעיית היסוד היא כשמביאים מסיעות נספחות ממלאי מקום לסיעות בעלות זכות.
זאב אלקין: סיעת העבודה יכולה לא לאשר את זה.
זאב אלקין: אגב, לפי מיטב הבנתי, לצורך גילוי נאות, לא קיבלתי כרגע בקשה מסיעת העבודה לאף ממלא מקום מסיעה אחרת, לפחות בשלב זה ובוודאי לא לגבי ועדת הכספים.
שלי יחימוביץ': אתם צריכים לעשות חשיבה חדשה על הדבר הזה, חבר מהאופוזיציה.
רוני בר-און: שום דבר לא מקודם, התפקיד שקיבלת מהוועדה המסדרת כרגע, אלא לצורך העבודה של הכנסת.
זאב אלקין: אני מבקש ממך להרשות לי לענות על השאלה ששאלת אותי.
רוני בר-און: לא שאלתי אותך אף שאלה, אמרתי לך שבעיני זה לא דחוף ואני מציע לא לקיים את הדיון בבהלה הזו.
דליה איציק: אנחנו רוצים חשיבה מחודשת.
זאב אלקין: ברשותך, בתוקף תפקידי כיושב ראש בכל זאת אקבע מה על סדר היום של הוועדה ומה לא.
זאב אלקין: הבקשה הגיעה מ2מספר סיעות הבית כולל מהנציג שייצג את קדימה בוועדה המסדרת, שביקש ממני להעביר את זה כמה שיותר מהר, כי יש חבר בסיעה שלכם, שאמור להיות ממלא מקום בוועדת הכספים ומצפה לזה בכיליון עיניים.
דליה איציק: אתה צודק שכל הסיכומים נעשו ביחד.
דליה איציק: כל מה שאני מבקשת ממך, אתה רואה שאישרנו הכול ולא הפרנו שום סיכום.
דליה איציק: הבנתי את דחיפות כל הנושאים בשל כך שהכנסת צריכה לפעול.
זאב אלקין: גם פה.
דליה איציק: פה אין שום סיבה.
דליה איציק: אני יכולה לדרוש התייעצות סיעתית, אבל אני רוצה לעשות זאת ברוח טובה.
דליה איציק: תן לי לבדוק כמה דברים, לראות מה ההשלכות שלהם, לך זה לא משנה, לנו זה יותר משנה.
אחמד טיבי: האם יושב ראש סיעה באופן כללי יכול להודיע שהוא מחליף את חבר הכנסת רוני בר-און אד הוק באותה ישיבה?
אחמד טיבי: אז הטענה של חברתה כנסת יחימוביץ היא לא...
זאב אלקין: יש לי הצעה, אני האחרון שזה דחוף לו, עם הבקשה הזו פנו אלי סיעות קדימה, סיעת רע"מ-תע"ל, סיעת ש"ס.
זאב אלקין: אני האחרון שזה בוער לו, כרגע לסיעת הליכוד \ה לא רלוונטי ומהרגע שהנוהל הזה יופעל היא רק תיתן מקומות ולא תקבל.
זאב אלקין: קיבלתי בקשה כזו מסיעות קואליציה ואופוזיציה במסגרת ההבנות שהיו בוועדה המסדרת לעשות את זה כמה שיותר מהר.
זאב אלקין: חברי הכנסת בר-און ואברהם אם אתם צריכים להתייעץ, תתייעצו בחוץ, אני מנסה ל להוציא חברים בישיבה הראשונה.
זאב אלקין: אני מציע דבר פשוט, אתם מחזיקים כרגע ביד את התיקון לתקנון שנוסף על ידי היועצת המשפטית ואני תיארתי את הנסיבות והבקשות וזה מגיע במסגרת הסיכומים בוועדה המסדרת.
זאב אלקין: אנחנו ממילא נכנס את ועדת הכנסת היום שוב לדיון בהצעת החוק של סגני השרים, לכן אין לי בעיה לתת לכם אפשרות להתייעץ עד אז.
רוני בר-און: אנחנו מבקשים שזה לא יידון היום.
זאב אלקין: זה יידון היום יותר מאוחר.
רוחמה אברהם-בלילא: מה הלחץ?
רוחמה אברהם-בלילא: אנחנו רוצים להביא את זה לסיעה שלנו ולהודיע לכולם, זו זכותנו המלאה.
זאב אלקין: וזכותי להביא את זה להצבעה.
רוחמה אברהם-בלילא: אם אתה רוצה להשתמש ברוב הדורסני שלך בכל עניין אז תביא את זה להצבעה ולאופוזיציה אין משמעות בכלל.
רוחמה אברהם-בלילא: תלאים את הכנסת וזהו.
נסים זאב: אני בעד לדחות את זה למחר.
זאב אלקין: מחר אין ישיבה של ועדת הכנסת.
רוני בר-און: אם הוא מתעקש אז נפיל את זה ודי.
דליה איציק: זה חדש לי ואני רוצה ללמוד את זה.
דליה איציק: אני לא רואה בהילות שמפריעה לפעילות הכנסת.
דליה איציק: יש לנו ביום שני ישיבת סיעה, אני לא ראוה למה לא לאפשר לדחות את זה, נחזור אליך ויכול להיות שיש פה מהומה על כל מאומה.
דליה איציק: נצביע ביום שני.
דליה איציק: לגבי חוק הסגנים אני מבינה כי הכנסת צריכה לעבוד.
רוני בר-און: אני אגיד לך את זה יותר בגלוי, גם בגלל העבודה שנעשתה מניפולציה שאנחנו עוד נדבר עליה ולא מעט, בנושא של הקטנת מספר חברי הוועדות בכנסת, וגם בגלל העבודה שלקואליציה, אולי גם האופוזיציה, הן לא קוהרנטיות.
רוני בר-און: אני חושב שאנחנו רוצים לבדוק את כל קשת האפשרויות, את כל התרחישים האפשריים בכל המפלגות השונות של הנגזרות של השינוי הזה.
רוני בר-און: אי אפשר לכפות רק מכוח הפטיש ומכוח סמכויות היושב ראש דיון בדבר כזה כרגע.
רוני בר-און: אני קורא לך לעשות עוד מהלך, אתה מביא לנו את זה כסוג של שליחות או הסכמה של הוועדה המסדרת.
רוני בר-און: הוועדה המסדרת כרגע מתה ואתה יושב ראש ועדת הכנסת, אין בדבר הזה שום דחיפות כדי לקבל החלטה שיכולה להשפיע על היכולת שלנו לנצל דעות של חברים בוועדות שונות שלא עולות בקנה אחד עם הדעות של המפלגות ששולחות אותן.
רוני בר-און: שמתי לך את זה על השולחן ברחל ביתך הקטנה.
רוני בר-און: אני מבקש לקיים את הדיון הזה לאחר שכל הצדדים ילמדו את הנגזרות של השינוי הזה.
אחמד טיבי: למרות זכותו המוחלטת של היושב ראש להביא את זה להצבעה ולמרות שאני יודע מי עומד מאחורי כל בקשה לממלא מקום קבוע מסיעה אחרת והיושב ראש מביא את זה בידיים נקיות כי הוא הגיע לסיכום עם קדימה בנושא הזה.
אחמד טיבי: התעוררה כאן נקודה, קדימה עשתה המון טעויות בסיכומים עם יושב ראש הקואליציה, התעוררה סוגיה חשובה שהעלתה חברת הכנסת שלי יחימוביץ, למען ההגינות, לך זה לא בוער ולכן אני מציע שתקבל את דעתנו לדחות את זה לכמה ימים עד שהרעיון יבשיל, לטוב ולרע.
שלי יחימוביץ': אני פונה אליך אישית בבקשה לאפשר לכנסת הזו לעבוד בכלים שמהם אתה כחבר כנסת נהנית בכנסת הקודמת.
שלי יחימוביץ': היית חבר כנסת תבוני שלא הצביע באופן עיוור אחרי כל החלטת קואליציה, לרוב הצבעת עם הקואליציה אבל כשהדברים היו בנפשך והיו בגדר חציית קו אדום, ידעת גם לנצל את הכוח הפרלמנטארי שניתן בידך ולהיאבק על העניינים החשובים לך ושתפנו פעולה בדברים האלה לא פעם.
שלי יחימוביץ': גם עמדתי לימינך בדברים שלא היו ממש בהשקפת עולמי.
שלי יחימוביץ': אני מבקשת ממך לא ליטול את הכוח הזה עכשיו מחברי הכנסת מעבר למה שעוד ניטל בהקטנת הוועדות ובעוד צעדים מתוכננים.
זאב אלקין: אני לא אקיים את ההצבעה כרגע, במסגרת הזכות שיש לי אני משאיר את הזכות להצביע על זה היום בכינוס השני של ועדת הכנסת, אני אעדכן את כל הסיעות שייפגעו מזה שמתעכב יישום הסעיף הזה של הוועדה המסדרת, עם כל החשיבות וההבנה שלצורך סיעות מסוימות לשקול את זה עוד פעם, צריך להתחשב גם בסיעות אחרות.
רוחמה אברהם-בלילא: זה סעיף קטן, ביקשנו לקיים ישיבת סיעה בנושא.
זאב אלקין: בשביל מישהו זה קטן ובשביל אחר זה גדול.
רוחמה אברהם-בלילא: ביקשנו לקיים ישיבת סיעה בנושא.
זאב אלקין: אני מתייחס בכובד ראש לבקשתכם, אני רק לא בטוח שזה חייב להיות על חשבון מישהו אחר לכן אני אבדוק מול האחרים, אעביר את בקשתכם גם לסיעות האחרות שהם אלה שביקשו לא להתמהמה עם השינוי הזה.
רוני בר-און: זו תגרנות.
דליה איציק: מפלגת העבודה מסימה, ש"ס מסכימה, כולם מסכימים על יום שני.
זאב אלקין: לא כל הסיעות מיוצגות כאן כרגע.
זאב אלקין: אני לא אביא את זה להצבעה כרגע.
זאב אלקין: אני אעדכן את הסיעות שהולכות להיפגע מזה.
זאב אלקין: נחליט למתי דוחים, כשתראו את הסעיף על סדר היום תדעו שהוא בא להצבעה.
זאב אלקין: אני מבקש מכם להתעדכן.
דליה איציק: דבר אתי לפני.
זאב אלקין: תודה לכולם הישיבה נעולה.
יריב לוין: שלום לכולם, אני פותח את הישיבה.
יריב לוין: נושא אחד על סדר היום – הצעת חוק הכנסת (מספר הסגנים ליו"ר הכנסת בתקופת כהונתה של הכנסת ה- 18), מטעם ועדת הכנסת – הכנה לקריאה שניה ושלישית.
יריב לוין: אני מסב את תשומת לבכם שמוצע להוסיף סעיף נוסף, סעיף 2 – שקובע שתחילתו של החוק תהיה ביום קבלתו - על מנת שאפשר יהיה מחר לבצע את המינויים.
יריב לוין: סעיף 1 לא השתנה.
רוחמה אברהם-בלילא: אפשר לראות את זה כתוב?
ארבל אסטרחן: בבקשה.
רוחמה אברהם-בלילא: אם הוספנו את סעיף 2 לגבי התחולה האם לא צריך לציין שהחוק יפוג עם פיזור הכנסת?
ארבל אסטרחן: תראי את כותרת השוליים.
ארבל אסטרחן: זה מספיק.
רוחמה אברהם-בלילא: זה מספיק?
יריב לוין: החוק בתוקף רק בתקופת כהונתה של הכנסת ה-18.
יריב לוין: אם אין מי שרוצה להעיר – נעבור להצבעה.
יריב לוין: מי בעד?
יריב לוין: 8 בעד.
יריב לוין: מי נגד?
יריב לוין: נמנעים?
יריב לוין: אני קובע שההצעה מועברת לקריאה שניה ושלישית.
זאב אלקין: יש לנו שני נושאים על סדר היום, נפתח בנושא הראשון – המלצה בדבר מינוי סגנים ליושב ראש הכנסת.
זאב אלקין: אנחנו נשתמש בהזדמנות הזאת של ההרכב המלא של הנשיאות גם כדי להביא לאישורה של ועדת הכנסת הפעם, ולא הוועדה המסדרת, כבר הרכב שמי, כמו שזה ראוי לעשות, במקרה הזה של הסגנים.
זאב אלקין: קודם כל אני רוצה להביא בפניכם את האישור של נשיאות הכנסת לפי ההרכב המוצע; לסיעת קדימה שני סגנים – חברת הכנסת רוחמה אברהם-בלילא וחבר הכנסת מגלי והבה; לסיעת הליכוד שני סגנים – חבר הכנסת דני דנון וחבר הכנסת כרמל שאמה; לסיעת העבודה סגן אחד – חברת הכנסת יולי תמיר; לסיעת ישראל ביתנו סגן אחד – חבר הכנסת אלכס מילר; לסיעת ש"ס סגן אחד – חבר הכנסת יצחק וקנין.
זאב אלקין: תכף אמשיך, אך לפני כן אגיד משפט; עד עכשיו היו שבעה, על פי החלוקה הסיעתית שאושרה בוועדה המסדרת.
זאב אלקין: הרחבנו את מספר הסגנים לתשעה, וההרחבה הזאת נעשתה כדי להגביר את הייצוג של הסיעות הקטנות גם בקואליציה וגם באופוזיציה בנשיאות.
זאב אלקין: היות שזאת החלטה שנעשתה לצורך הגברת הייצוג, הגיעו לסיכום סיעות קטנות בקואליציה, ואני מניח, סיעות קטנות באופוזיציה- -
אחמד טיבי: לקרוא לסיעת רע"מ-תע"ל, שהיא הסיעה השנייה בגודלה באופוזיציה, "סיעה קטנה", זה לחטוא לאמת.
זאב אלקין: אני רק רוצה להבהיר, הרי בדרך כלל כשבוחרים סגנים מסיעות, בוחרים אותם לכל תקופת כהונתה של הכנסת.
זאב אלקין: בשונה מראש הוועדה, סגן יושב ראש הכנסת, פחות או יותר – היו כאלה שסירבו להתפטר.
זבולון אורלב: והוועדה לא יכולה להחליף אותם?
ארבל אסטרחן: רק מעילות מיוחדות.
זאב אלקין: לכן אני אומר כאן, למרות שזה לא תופס, אבל אני אומר את זה לפרוטוקול.
זאב אלקין: כדי שזה לא ייראה בפני חברי הכנסת שצריכים לעזוב את תפקידם כהדחה, כדי שכשיבואו אליהם באמירה שהגיע זמנם להתפטר ולפנות מקום לחבר כנסת אחר במסגרת הסיכומים, שהם יזכרו שזה היה כתוב בפרוטוקול גם כשהתמנו.
זאב אלקין: עדיף לעשות את זה כך, עדיף להבהיר את הדברים כאן בוועדת הכנסת - זה מונע הרבה סכסוכים אחר כך.
זאב אלקין: אתחיל קודם כל לגבי הקואליציה.
זאב אלקין: בקואליציה מי שיפתח את הכהונה מהסיעות הקטנות של הקואליציה, אני מדייק, כי זו סיעה גדולה – יותר גדולה מהסיעה השנייה בגודלה באופוזיציה - זה נציג סיעת יהדות התורה, חבר הכנסת אורי מקלב, אבל כאמור, יש חלוקת הזמן, והיא ידועה לכל סיעות הקואליציה, וכמו שקואליציה זה דבר דינאמי, גם חלוקת הזמן זה דבר דינאמי בהתאם, אבל מי שפותח זה חבר הכנסת אורי מקלב.
זבולון אורלב: בכל מקרה הוא מאשר חמש שמיניות.
זאב אלקין: אלא אם כן יקרה אסון וסיעת הבית היהודי תחליט לעזוב את הקואליציה, אבל אני מקווה שהאסון הזה לא יקרה.
זאב אלקין: נכון לעכשיו, היות שמכהנות בקואליציה שתי סיעות הקטנות, יהדות התורה והבית היהודי, חלוקת הזמן זה חמש שמיניות לסיעת יהדות התורה ושלוש שמיניות לבית היהודי שיבוא אחר כך.
זאב אלקין: כאמור, חלוקת הזמן הזו יכולה להשתנות בהתאם להחלטות שאליהן תגיע הקואליציה.
זאב אלקין: לגבי האופוזיציה, מי שפותח מטעם הסיעות הקטנות של האופוזיציה זה חבר הכנסת אחמד טיבי, ופה, היות שאני לא אמון על הסדרת העניינים בתוך האופוזיציה, לא אכנס ללוחות הזמנים.
דני דנון: רוצים אותו לקדנציה מלאה, אדוני היושב ראש.
זאב אלקין: מהיכרותי עם חבר הכנסת טיבי, הוא יפעל לפי הסיכומים, כדרכו.
אחמד טיבי: כך עשיתי גם בקדנציה הקודמת.
זאב אלקין: לכן כרגע אני מביא לאישור את חבר הכנסת אורי מקלב וחבר הכנסת אחמד טיבי, אבל בשונה משבעת המקומות האחרים, פה הקצבת המקומות היא לא סיעתית.
זאב אלקין: כרגע זה תשעה.
אברהם מיכאלי: למה יש לקדימה ולליכוד שניים?
זאב אלקין: אם אתה שואל אותי, אני כיושב ראש ועדה המסדרת, קיבלתי את כל מבנה הנשיאות, כולל אפילו הסכמה של ועדה מסדרת ללכת על תשעה ולא שבעה בירושה מקודמי בתפקיד, יושב ראש הוועדה המסדרת הקודמת, חבר הכנסת והיום שר גדעון סער.
זאב אלקין: מעבר לכך, אם אתה שואל את השאלה, גם אותי בסיעה שואלים, למה לליכוד יש רק שניים, כשזה 27 חברי כנסת?
זאב אלקין: על פניו היה צריך להיות שלושה.
זאב אלקין: התשובה שלי היא בדיוק התשובה שנתתי לך – כי קיבלתי את זה בירושה, לכן זה כך.
זאב אלקין: אני מביא להצבעה את ההצעה של תשעה סגנים, כפי שנרשמה כאן.
זאב אלקין: הצבעה בעד – 9 נגד – אין נמנעים – אין ההצעה בדבר מינוי סגני יו"ר הכנסת נתקבלה
זאב אלקין: בעד - 9.
זאב אלקין: נגד - אין.
זאב אלקין: אין נמנעים.
זאב אלקין: כבר לימדו אותי היום, שבגלל המציאות בכנסת עדיף לא להגיד "פה אחד", כי יחשבו שהייתי פה לבד, אז בכל הפיות, וללא מתנגדים, וללא נמנעים, רק בנעדרים, ההצעה אושרה.
זאב אלקין: סדרי ישיבת הכנסת ביום שני, ערב ל"ג בעומר וביקורו של האפיפיור בירושלים
זאב אלקין: נעבור לנושא השני - סדרי דיון הכנסת ביום שני.
זאב אלקין: אתן למזכיר הכנסת להביא בפנינו את ההצעה.
איל ינון: ביום שני הקרוב מתקיימים שלושה אירועים שבגינם יושב ראש הכנסת מבקש לקבוע שינוי בסדר יומה של הכנסת.
איל ינון: ביום שני בערב חל ל"ג בעומר ומסורת מדורות ל"ג בעומר; ביום שני בשעה 16:00 נשיא המדינה עורך קבלת פנים ממלכתית לאפיפיור, אליה מוזמנים כל חברי הכנסת ושרי הממשלה; וביום שני בשעות הצהריים ראש הממשלה מבקר במצרים – עניין שיש לו השלכה ביחס להצבעות אי אמון בממשלה, כמקובל בכנסת כשראש הממשלה נמצא בחו"ל.
איל ינון: אשר על כן ביקש יושב ראש הכנסת לקבוע כי ביום שני הקרוב דיוני מליאת הכנסת יתחילו בשעה 13:00 ויסתיימו בשעה 15:00, וועדת הכנסת, על פי תקנון הכנסת, מתבקשת לאשר.
קריאה: ולא יהיה אי אמון?
איל ינון: לא יהיה אי אמון, זה עניין שעלה גם אתמול בפורום ראשי הסיעות.
איל ינון: זה לא עניין שקשור לוועדת הכנסת.
איל ינון: ועדת הכנסת צריכה לקבוע את מסגרת הזמן של בין 13:00 ל-15:00.
איל ינון: נושא אי האמון הוא נושא של מסורת בכנסת, שעליו אשוחח בנפרד עם ראשי סיעות האופוזיציה, ואני מקווה שתהיינה הסכמות.
אברהם מיכאלי: מה יהיה סדר היום בין 13:00 ל-15:00?
אברהם מיכאלי: יהיו חוקים או הצעות כלליות?
איל ינון: חקיקה פרטית עדיין לא יכולה לעלות בשבוע הבא, והיא תעלה רק בשבוע שלאחר מכן.
איל ינון: חקיקה ממשלתית – היא לא תלויה בנו, ואנחנו נצטרך לשמוע מהממשלה.
זבולון אורלב: אז בוא נעשה פטור בהנחה לכל החוקים.
זבולון אורלב: זה לא בסדר, שקודם כל מעכבים את הנחות של הצעות החוק ושמים אותם בשבוע האחרון, ועכשיו אומרים: 45 יום.
זבולון אורלב: הכנסת חוטאת לתפקידה.
זבולון אורלב: היא לא מחוקקת.
זבולון אורלב: החקיקה זה חלק מהותי מהדבר הזה, והיא יכולה לשנות, ולומר: על רקע הנסיבות האלה.
זבולון אורלב: ה-45 יום האלה זה לא מהתורה, אפשר להגיד: רבותיי, להתחיל בשבוע הבא את החקיקה.
זבולון אורלב: זה ממש לא בסדר.
זאב אלקין: 45 יום זה המצב היום.
זאב אלקין: אני, כמוך, סבור שזה לא מן התורה, וכידוע, למשל, במסמך ההמלצות שגיבשו בזמנו מזכיר הכנסת ומזכיר הממשלה, יש שם המלצה לקצר את זה, במסגרת חבילה כללית.
זאב אלקין: אבל זה עוד לא קרה.
זאב אלקין: לכן זה שאנחנו כאן בצורה גורפת נשנה את סדרי הבית, ונביא פטור גורף לכל הצעות חוק – אם יש חבר כנסת שחושב שצריך פטור ספציפי, הוא רשאי לבקש את הפטור, וועדת הכנסת תחליט.
זאב אלקין: אבל סך הכול אני חושב שיהיה לא נכון לפתוח את עבודתה של הכנסת בפטורים גורפים.
איל ינון: נפרסם מחר או לכל המאוחר ביום ראשון בבוקר סדר יום לשבוע הבא.
משה גפני: אדוני המזכיר, מה עם יום שלישי?
איל ינון: לגבי יום שלישי, בינתיים אין כל שינוי בסדר הזמנים.
משה גפני: אדוני יושב ראש הוועדה, אני אצביע בעד מה שאמר מזכיר הכנסת - יושב ראש הכנסת – ואני אומר, גם בשביל התקדים של העבר והעתיד, מהסיבה האחת והיחידה, מכיוון שאנחנו נמצאים בערב ל"ג בעומר, ויש המסורת של כל מה שקשור לל"ג בעומר, ומירון וכדומה, המסורת היא שלא יבואו בשנה הבאה ויגידו: היו עוד סיבות השנה.
משה גפני: הסיבה האחת והיחידה מבחינתי, שזה ליל ל"ג בעומר.
נסים זאב: אני, בדרך כלל, בערב ל"ג בעומר קורא את כל תיקוני הזוהר, וזה לוקח לי הרבה שעות, ולכן אני חייב להשתחרר מוקדם.
נסים זאב: לכן לא צריך לחפש סיבות.
אברהם מיכאלי: שאלה לאדוני היושב ראש - נודע לי שהכבישים יהיו פה סגורים ביום שני.
אברהם מיכאלי: האם הכנסת דואגת לפחות לח"כים לעבור לכנסת באופן נורמלי?
איל ינון: אדבר על כך עם קצין הכנסת.
איל ינון: בנוגע לקבלת הפנים אצל נשיא המדינה, אנחנו נזמין אוטובוס לחברי הכנסת, שייצא מהכנסת לבית הנשיא ויתואם עם המשטרה.
זאב אלקין: חברי הכנסת, אני מביא להצבעה את הבקשה של יושב ראש הכנסת לשנות את זמני הדיון ביום שני.
זאב אלקין: הצבעה בעד – רוב גדול נגד – 1 נמנעים – אין ההצעה לשנות את זמני הדיון במליאת יום ב, 11.5.09, נתקבלה.
זאב אלקין: בעד - רוב.
זאב אלקין: נגד - 1.
זאב אלקין: אושר ברוב קולות.
זאב אלקין: אנחנו מתחילים את הישיבה.
זאב אלקין: הנושא הראשון הוא ערעורים על החלטת יושב ראש הכנסת והסגנים לגבי הצעות דחופות לסדר.
זאב אלקין: הגיעו אלינו שני ערעורים, אף על פי שהפעם הנשיאות נהגה יד רחבה באישור ההצעות הדחופות לסדר.
זאב אלקין: ערעור אחד הגיע לוועדת הכנסת רק הבוקר.
זאב אלקין: אבל מכיוון שזה הוגש למזכירות הכנסת אתמול נדון בו לפנים משורת הדין.
זאב אלקין: לעתיד אני מודיע לחברי הכנסת החדשים שערעורים על החלטות של היושב והסגנים צריכים להיות מוגשים ישירות לוועדת הכנסת ולא למזכירות הכנסת בדיוק ביום שבו התקבלה ההחלטה.
זאב אלקין: הערעור הראשון הוא של חבר הכנסת ברכה, והנושא שהוא הציע כהצעה דחופה לסדר שלא אושרה בנשיאות הייתה פגישת מובראק-נתניהו במצרים.
יריב לוין: יש פה ההחלטות שאושרו?
רוחמה אברהם-בלילא: על זה יודיע סגן יושב ראש הכנסת.
מוחמד ברכה: מה שאושר נמצא על שולחן חברי הכנסת במליאה.
מוחמד ברכה: זה לא כאן.
רוחמה אברהם-בלילא: מי מטעם הנשיאות, אדוני היושב ראש.
זאב אלקין: סגן יושב ראש הכנסת התורן, חבר הכנסת דנון.
מוחמד ברכה: האירוע המדיני העיקרי השבוע הוא פגישת ראש הממשלה נתניהו עם נשיא מצרים.
מוחמד ברכה: אפילו בגלל זה הכנסת וסיעות האופוזיציה ניאותו לדחות את הצעות אי האמון מכיוון שראש הממשלה לא היה.
מוחמד ברכה: לא יכול להיות שהנושא הזה יהיה קיים בנוף הפוליטי ולא יהיה קיים בנוף הפרלמנטרי.
מוחמד ברכה: מטבע הדברים הכנסת צריכה להידרש לעניין הזה.
מוחמד ברכה: זה נותן הזדמנות למי שמציע – במקרה הזה, אני – לומר את מה שאני רוצה לומר.
מוחמד ברכה: זה גם נותן הזדמנות לממשלה להגיד לכנסת מה שהיא רוצה להגיד על אודות הפגישה הזאת, במיוחד כשהיא נערכת שבוע לפני הפגישה של מר נתניהו עם הנשיא אובמה.
מוחמד ברכה: זה אירוע חשוב שהכנסת לא יכולה לפסוח עליו מסיבות טכניות או כלשהן.
מוחמד ברכה: לכן אני מציע לאשר את זה.
זאב אלקין: אני אתן לסגן היושב ראש התורן לנמק את החלטת הנשיאות, שלמיטב זיכרוני הייתה של יושב הראש וסגניו מכל סיעות הבית פה-אחד.
דני דנון: כפי שציין חבר הכנסת אלקין ההחלטה התקבלה פה אחד בהמלצת היושב ראש.
דני דנון: כמעט רוב ההצעות אושרו כי השבוע אין הרבה תוכן בישיבות הכנסת, והיושב ראש הציע למלא תכנים, ורוב ההצעות הועברו לוועדות וגם סדר היום.
דני דנון: בנושא הזה ספציפית ההצעה נדונה טרם הפגישה; אנחנו לא ידענו מה יש, וגם היום לא ברור לנו מה קורה.
דני דנון: שנית, הסעיף שנוסח הוא מאוד כללי, והכלליות של הסעיף הוא מאוד מהותי כי לא כתוב פה על מה הפגישה, מה לחיוב, מה לשלילה.
דני דנון: יש פה עניין מאוד כללי, ובהצעות לסדר חשוב להביא הצעות ספציפיות עם קביעת עמדה ובקשת בירור.
דני דנון: בגלל שני השיקולים האלה הנשיאות החליטה פה-אחד לבחור הצעות אחרות שקשורות לאירועים ברהט או בכפרים הדרוזים או הצעות אחרות שמופיעות על סדר היום בכנסת ולא את ההצעה הכללית של חבר הכנסת מוחמד ברכה.
מוחמד ברכה: תודה, עכשיו זה ברור.
זאב אלקין: תודה, חבר הכנסת דנון.
זאב אלקין: בבקשה, חבר הכנסת מולה.
שלמה מולה: הקואליציה נוהגת לומר שיש לתת 100 ימי חסד לממשלה שתציג את העמדות המדיניות והכלכליות שלה, ובינתיים הגזרות הכלכליות נגזרות על האוכלוסיות החלשות וגם בתחום המדיני הנושאים המדיניים מבולבלים.
שלמה מולה: אנחנו רואים את זה כל יום מעל דפי העיתונים.
שלמה מולה: אחרי ששמענו על הפגישה בין הנשיא מובראק זה מחייב אותנו לקיים דיון.
שלמה מולה: אנחנו בסיעת קדימה תומכים בעמדתו של ברכה לקיים דיון מאחר שמדובר בדיון שיתקיים לאחר הפגישה.
יריב לוין: למה אף אחד מ-28 חברי הכנסת שלכם לא ביקש להצטרף להצעה לסדר?
יריב לוין: אם הנושא כל-כך חשוב וצריך לקיים דיון בוודאי שזה קשור.
אורית זוארץ: החשיבות של הנושא לא נקבעת על-פי מספר האנשים שמבקשים.
יריב לוין: בוודאי שמספר המצטרפים מעיד על מידת העניין של הנושא.
זאב אלקין: חברת הכנסת זוארץ, כן, בוודאי.
זאב אלקין: מבחינת הנשיאות מספר האנשים מסיעות שונות שביקשו נושא משמש גם הוא בין השאר אינדיקציה לדחיפות הנושא.
זאב אלקין: היו דברים אחרים שהיו לגביהם בקשות.
יריב לוין: אני שואל למה, גם אם זה לא קשור.
מוחמד ברכה: יש נושאים שהוצעו על-ידי חבר כנסת אחד והתקבלו.
מוחמד ברכה: אנחנו לא ממציאים היום את הכנסת.
זאב אלקין: חבר הכנסת ברכה, אני לא אומר שזה קריטריון יחיד, אני רק אומר שהשאלה של חבר הכנסת לוין הייתה רלוונטית, ורשאית סיעת קדימה גם לא לענות עליה.
זאב אלקין: רוחמה אברהם בלילא: זה כמו שחברי כנסת אחרים מסיעות אחרות לא חשבו להגיש באותו נושא והגישו בנושאים אחרים.
זאב אלקין: זה לא רלוונטי לדיון, עם כל הכבוד.
זאב אלקין: גם העובדה שהנציגות שלכם בנשיאות הצביעה בעד לדחות את העניין הזה, גם היא לא רלוונטית.
זאב אלקין: אתם רשאים לשנות את העמדה.
זאב אלקין: חבר הכנסת נסים זאב, בבקשה.
נסים זאב: אדוני היושב ראש, לית מאן דפליג שהנושא חשוב.
נסים זאב: הוא יהיה יותר חשוב בשבוע הבא מאשר השבוע.
נסים זאב: לכן כאשר היושב ראש והסגנים דנו בעניין זה ביצה שעדיין לא נולדה, ודחו את העניין.
נסים זאב: יש לקיים דיון בשבוע הבא ולתת אפשרות לעוד חברי כנסת מהסיעות השונות להצטרף לנושא הזה.
נסים זאב: תהיה פה הסכמה פה-אחד לשבוע הבא.
נסים זאב: גם נכון להיום אנחנו לא יודעים מה ראש הממשלה הביא באמתחתו.
רוחמה אברהם-בלילא: אז אולי זו ההזדמנות- - -
נסים זאב: עדיף לדון כשיש לך לפחות רקע- -
מוחמד ברכה: כדי הממשלה תאמר לכנסת מה היה.
נסים זאב: הממשלה לא יודעת.
נסים זאב: חוץ מראש הממשלה אף אחד לא יודע.
נסים זאב: אז נעשה צחוק מעצמנו?
נסים זאב: תנו לראש הממשלה לומר לממשלה מה היה בדיונים, ואכן תהיה אפשרות לקיים דיון רציני וענייני.
זאב אלקין: אז למעשה, אתה מציע שאנחנו נתמוך בהחלטת הנשיאות ונציע לחבר הכנסת ברכה להגיש את זה שוב בשבוע הבא.
נסים זאב: כן, אבל לאפשר גם לסיעות אחרות - -
זאב אלקין: אם הוא יגיש בשבוע הבא, כמובן, חברים מסיעות אחרות.
מוחמד ברכה: לא- - - אלא שזה יהיה יידון בשבוע הבא.
זאב אלקין: זה לא בסמכות שלנו, חבר הכנסת ברכה.
נסים זאב: אבל לאפשר צירוף של חברים אחרים.
זאב אלקין: המשמעות היא שהוא יגיש את זה שוב ויגישו את זה נציגי סיעות אחרות.
זאב אלקין: אם זה יאושר בידי הנשיאות, יאושר; אם לא – זה ירד לפה.
זאב אלקין: חברת הכנסת רוחמה אברהם בלילא, בבקשה.
רוחמה אברהם-בלילא: הרשה לי לחלוק על חברי, חבר הכנסת נסים זאב מכיוון שבכובעי כשרה המקשרת, גם כאשר ראש הממשלה חוזר מפגישה מדינית כלשהי עונה במקומו השר המקשר.
רוחמה אברהם-בלילא: אז אולי יהיה נכון שדווקא לאחר פגישה מדינית כזו חשובה – על אחת כמה וכמה לאחר שקראתי בעיתונים שהיא הייתה מוצלחת מאוד ואפילו מצוינת, ופתאום מובראק הכיר נתניהו אחר – אז אולי ראוי ונכון שהשר המקשר יבוא ויאמר את תשובתו בפני הכנסת, ושהעם כולו ישמע, ולא יסתמכו על דיווחים עיתונאיים.
רוחמה אברהם-בלילא: יכול להיות שחבר הכנסת ברכה הצליח לחזות את העתיד ואמר שהפגישה הזאת הולכת להיות נקודת מפנה בתהליך המדיני בין ישראל לבין מצרים- -
דוד רותם: אחרי מה שעשיתם במשך שלוש שנים עוד אפשר לעשות מפנה?
דוד רותם: יש כיוון אחד ברור.
רוחמה אברהם-בלילא: יכול להיות.
שלי יחימוביץ': רוחמה, אחרי שהבאתם שלום כולל למזרח התיכון ושתי מדינות לשני עמים- -
רוחמה אברהם-בלילא: עדיין לא הבאנו.
רוחמה אברהם-בלילא: את יודעת, אם היינו נשארים עוד קצת יחד איתכם, יכול להיות שכל הנושא המדיני וגם הכלכלי, שלך כואב באופן אישי, היה מקבל תפנית.
דוד רותם: גם המדיני.
רוחמה אברהם-בלילא: וגם הפוליטי.
רוחמה אברהם-בלילא: את יודעת מה, יכול להיות - - -
דוד רותם: אז יש סיכוי סביר שהיינו יושבים בכנסת קפריסין.
רוחמה אברהם-בלילא: אני אודה לאדוני אם ישמור על זכות הדיבור שלי.
רוחמה אברהם-בלילא: זה משהו שלא נהוג לעשות.
רוחמה אברהם-בלילא: הנושא הזה נכון, ראוי וטוב שיועלה על שולחן הכנסת.
רוחמה אברהם-בלילא: לא טוב שיועלה על שולחן הכנסת בשבוע הבא מכיוון שתקנונית אני לא יודעת אם זה יתאפשר.
מוחמד ברכה: בשבוע הבא תהיה כבר פגישה עם אובמה.
רוחמה אברהם-בלילא: אבל בשבוע הבא יהיה הנושא של - - - עם כל הכבוד.
רוחמה אברהם-בלילא: לכן אנחנו צריכים לאפשר.
רוחמה אברהם-בלילא: הכנסת עדיין לא החלה בכל החקיקה הפרטית.
רוחמה אברהם-בלילא: יש זמן גם אם יאושרו יותר – כמה הצעות?
זאב אלקין: אושרו בפועל יותר כי חלקם הפכו לדיון אישי וחלקם צורפו יחד.
רוחמה אברהם-בלילא: לא משנה, פה מדובר בהצעה בעוד שלוש דקות.
רוחמה אברהם-בלילא: גם כאשר השר יידרש להשיב לעניין, אז עוד שלוש דקות – שש דקות הכנסת יכולה לסבול ולספוג את הזמן הזה.
זאב אלקין: חברת הכנסת זוארץ, בבקשה.
זאב אלקין: אחריה חבר הכנסת רותם.
אורית זוארץ: הנושא מאוד רלוונטי לשבוע הזה.
אורית זוארץ: יש מקום לנהל את הדיון בכנסת, בעיקר לאור הביקור.
אורית זוארץ: לדעתי, לא ראוי לנהל את מדיניות החוץ באמצעות התקשורת.
דוד רותם: בקדנציה הקודמת הייתה לי הזכות להיות חבר בנשיאות והייתה לי הזכות ללמוד מחברת הכנסת רוחמה אברהם בלילא שהייתה אז השרה המקשרת, מה התפקיד של הצעות דחופות לסדר היום.
דוד רותם: בדרך כלל הנשיאות אמורה לאשר הצעות דחופות במקרה שזה נושא שאם לא יידון מיד בכנסת יעבור עליו הכלח.
דוד רותם: אם זה נושא רציני, אבל הוא לא בא למנוע בעיה או לעשות פעולה מידית אפשר להגיש עליו הצעה רגילה לסדר ולא הצעה דחופה.
דוד רותם: כך למדתי מהשרה המקשרת.
דוד רותם: מה הדחיפות של הדיון בנושא הזה ביום רביעי?
דוד רותם: אנחנו נעצור את הפגישה?
דוד רותם: אנחנו נעצור את המתווה המדיני?
רוחמה אברהם-בלילא: לא, אבל נדע עליו, לפחות.
אחמד טיבי: זאת לא הכוונה של המציע.
שלמה מולה: מה אתה מציע?
דוד רותם: אני הולך בדרכה של השרה המקשרת לשעבר.
רוחמה אברהם-בלילא: יש לי הצעת פתרון.
דוד רותם: רגע, אמרת לי שלא מתערבים - -
זאב אלקין: חברת הכנסת רוחמה אברהם בלילא, אני מציע שחבר הכנסת רותם יסיים.
דוד רותם: יש לי הצעה נוספת.
דוד רותם: הנשיאות בדרך כלל עוסקת בנושאים האלה בצורה רצינית, והיא מחליטה מה כן ומה לא.
דוד רותם: אם אין מקרים יוצאים דופן צריך לתת גיבוי לנשיאות ולא להפוך לה את ההחלטות.
דוד רותם: כי אחרת יוצא מצב שביום רביעי בשעה 20:30 או ב-18:00 אחר הצהריים כשהכנסת ריקה הם מתחילים לדון בהצעות האלה, ולא פעם קורה שחבר הכנסת המציע כבר לא נמצא והשר הגיע לחינם.
דוד רותם: לכן צריך לתת כבוד להחלטות הנשיאות, ואם זה לא דבר יוצא דופן לכבדן.
דוד רותם: אני מציע שחבר הכנסת ברכה יגיש בשבוע הבא הצעה רגילה לסדר.
מוחמד ברכה: מה שנעשה בשבוע הבא, נעשה.
רוחמה אברהם-בלילא: יש לי הצעה שאולי תייתר את הדיון, אם אדוני רוצה לשמוע.
רוחמה אברהם-בלילא: היו"ר זאב אלקין: בבקשה.
רוחמה אברהם-בלילא: מכיוון שתהליך החקיקות הפרטיות עדיין לא החל אני מוכנה להציע לך על חשבון סיעת קדימה שתשא דברים במשך 5 דקות.
רוחמה אברהם-בלילא: נציג מקדימה ישא דברים במשך 5 דקות בסוגיה הזאת, ובכך - - - את זמנה הלחוץ והדחוק של הכנסת.